CELEX: 52018DP0358
Language: fi
Date: 2018-10-02 00:00:00
Title: Euroopan parlamentin päätös 2. lokakuuta 2018 Georgios Kyrtsosin koskemattomuuden pidättämistä koskevasta pyynnöstä (2018/2069(IMM))

13.1.2020   
            
            
               FI
            
            
               Euroopan unionin virallinen lehti
            
            
               C 11/53
            
         
      P8_TA(2018)0358
      Georgios Kyrtsosin koskemattomuuden pidättämistä koskeva pyyntö
      Euroopan parlamentin päätös 2. lokakuuta 2018 Georgios Kyrtsosin koskemattomuuden pidättämistä koskevasta pyynnöstä (2018/2069(IMM))
      (2020/C 011/12)
      
         Euroopan parlamentti, joka
      
                  —
               
               
                  ottaa huomioon Georgios Kyrtsosin koskemattomuuden pidättämistä koskevan, Kreikan korkeimman oikeuden apulaissyyttäjän 28. maaliskuuta 2018 välittämän pyynnön, joka liittyy rikosoikeudenkäynnin mahdollistamiseen häntä vastaan valtion saatavien maksamatta jättämisestä (rikosasiat nro ABM: IG 2017/11402 ja EG 10-17/337, toimitettu yhdessä 28. maaliskuuta 2018 päivätyn asiakirjan 1 160 350 kanssa) ja josta ilmoitettiin täysistunnossa 2. toukokuuta 2018,
               
            
                  —
               
               
                  on kuullut Georgios Kyrtsosia työjärjestyksen 9 artiklan 6 kohdan mukaisesti,
               
            
                  —
               
               
                  ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
               
            
                  —
               
               
                  ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (1),
               
            
                  —
               
               
                  ottaa huomioon Kreikan tasavallan perustuslain 62 pykälän,
               
            
                  —
               
               
                  ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
               
            
                  —
               
               
                  ottaa huomioon oikeudellisten asioiden valiokunnan mietinnön (A8-0291/2018),
               
            
                  A.
               
               
                  ottaa huomioon, että Kreikan korkeimman oikeuden syyttäjänvirasto on esittänyt Euroopan parlamentin jäsenen Georgios Kyrtsosin koskemattomuuden pidättämistä koskevan pyynnön, joka liittyy valtion (yli 200 000 euron suuruisten) saamisten maksamisen laiminlyöntiä koskevaan rikosoikeudenkäyntiin lain n:o 1882/1990 25 §:n 1 ja 6 momentin mukaisesti, sellaisena kuin ne ovat korvattuina lain n:o 2523/1997 23 §:n 1 momentin säännöksillä, ja edelleen lain n:o 1882/1990 25 §:n 1 momentin mukaisesti, sellaisena kuin se on korvattuna lain n:o 3220/2004 34 §:n 1 momentilla, lain n:o 3943/2011 3 §:n 1 momentilla, lain n:o 4321/2015 20 §:llä ja lain n:o 4337/2015 8 §:llä;
               
            
                  B.
               
               
                  ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevassa 9 artiklassa määrätään, että Euroopan parlamentin jäsenillä on oman valtionsa alueella sen valtion kansanedustajille myönnetty koskemattomuus;
               
            
                  C.
               
               
                  ottaa huomioon, että Kreikan tasavallan perustuslain 62 pykälässä säädetään, että parlamentin jäsentä ei saa toimikautensa aikana asettaa syytteeseen, pidättää tai vangita eikä hänen vapauttaan muuten rajoittaa ilman parlamentin ennalta antamaa lupaa;
               
            
                  D.
               
               
                  ottaa huomioon, että Georgios Kyrtsos on 29. kesäkuuta 2009 alkaen toiminut Free Sunday Publishing House Ltd. -yhtiön laillisena edustajana (toimitusjohtajana);
               
            
                  E.
               
               
                  toteaa, että Georgios Kyrtsosia syytetään Free Sunday Publishing House Ltd. -yhtiön laillisen edustajan ominaisuudessa siitä, että hän on jättänyt maksamatta kuusisataakaksikymmentäseitsemäntuhatta seitsemänsataaviisikymmentäkaksi euroa ja kuusikymmentäviisi senttiä (627 752,65 euroa) valtion saamisia;
               
            
                  F.
               
               
                  toteaa, että väitetyllä rikoksella ei selvästikään ole suoraa yhteyttä Georgios Kyrtsosin toimeen Euroopan parlamentin jäsenenä vaan se liittyy hänen aiempaan asemaansa sanomalehtiyrityksensä johtajana;
               
            
                  G.
               
               
                  ottaa huomioon, että syytteeseenpanossa ei ole kyse Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitetuista mainitun Euroopan parlamentin jäsenen tehtäviensä hoitamisen yhteydessä ilmaisemista mielipiteistä tai suorittamista äänestyksistä;
               
            
                  H.
               
               
                  toteaa, ettei ole syytä epäillä, että rikosoikeudenkäynnin tarkoituksena olisi vahingoittaa jäsenen poliittista toimintaa (fumus persecutionis -olettamus);
               
            
               
                  1.
               
               
                  päättää pidättää Georgios Kyrtsosin koskemattomuuden;
               
            
               
                  2.
               
               
                  kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Kreikan viranomaisille ja Georgios Kyrtsosille.
               
            
         (1)  Yhteisöjen tuomioistuimen tuomio 12.5.1964, Wagner v. Fohrmann ja Krier, 101/63, ECLI:EU:C:1964:28; yhteisöjen tuomioistuimen tuomio 10.7.1986, Wybot v. Faure ym., 149/85, ECLI:EU:C:1986:310; yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440; yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579; unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102; unionin tuomioistuimen tuomio 6.9.2011, Patriciello, C-163/10, ECLI: EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23.